Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA Demokraadist senaator kritiseeris USA juhitud tuumalepet.
Ta on teine kõrge USA seadusandja president Obama enda parteist,
kes lubab lepingu vastu hääletada.
ISIL avaldas video õhutades türklasi mässama,
võitlema presdient Erdogani valitsuse vastu
ja aitama Istanbuli vallutada.
Egiptuse president kiitis heaks uue terrorismivastase seaduse,
et tõhustada Iisraeli naaberriigis võitlust kasvava ülestõusu vastu.
USA vabariiklaste presidendikandidaat Mike Huckabee
saabus oma Lähis-Ida visiidi käigus Iisraeli.
Pühendunud kristlane
ja üks rohkem kui kaheteistkümnest vabariiklaste presidendikandidaadist
alustas oma ringreisi Läänekaldal juudi asunduses Shilos,
kus ta kuulutas kõikumatut toetust Iisraelile.
Millised on teie plaanid nn Territooriumidega?
Tunnustan Juudat ja Samaariat Iisraeli osana.
Ja usun, et on oluline mõista,
et Juudas ja Samaarias elab rohkem juute
kui enamik inimesi mõistab, ja need arvud on märkimisväärsed.
See on oluline osa Iisraeli julgeolekust
ja mul pole mingit hirmu
Juuda ja Samaaria aladele tulla.
Endist Arkansase kuberneri kritiseeriti juulis märkuste eest,
kus ta mõistis hukka tuumaleppe Iraani ja suurriikide vahel ja ütles,
et president Obama marsitab iisraellasi ahjuuste juurde,
viidates natside gaasikambreile,
kus holokausti ajal tapeti miljoneid juute.
Selle kõnekujundi ja sõna holokaust ajendasid iraanlased.
Nad olevat arendanud rakette, mis saadavad Iisraeli holokausti.
Need on nende endi sõnad.
Iisraeli ametnikud meenutavad regulaarselt Iisraelile ja maailmale,
et iraanlased tahavad Iisraeli maailmakaardilt kaotada.
Ameeriklasena teeb mulle muret, et teisena ähvardab Iraan,
ja on ähvardanud juba 36 aastat, tuua surma Ameerikale.
Seda hüüdsid nad isegi tuumakõneluste ajal.
Iisrael on nimetanud tuumalepet eksistentsiaalseks ohuks
ja on õhutanud USA seadusandjaid lepingut mitte toetama,
kuna see rajab Iraanile kindla tee tuumarelvade juurde.
Ka USA demokraadist senaator Robert Menendez
kritiseeris USA juhitud tuumalepet.
Ta on teine kõrge USA seadusandja president Obama enda parteist,
kes lubab lepingu vastu hääletada.
Arvasime, et lepingus tehakse leevendus leevenduse vastu.
Teie kärbite oma infrastruktuuri ja meie oma sanktsioone.
Lõpuks paistab meil olevat sanktsioonide leevendamine
ja Iraan vaid piirab oma tuumavõimet, kuid ei lõpeta ega kärbi seda.
Mida meie saame? Häirekella, kui nad peaksid oma lubadusi rikkuma
ja inspektsioonidesüsteemi nende kuulekuse kontrollimiseks.
See on minu meelest väga kaugel programmi lõpetamisest.
Senaator Menendeze kõne, kes on tugev Iisraeli toetaja,
sisaldas detailset lepingu tehnilist analüüsi.
Menendez osutas, et kogu Obama ametiaja vältel
on ta toetanud nii presidenti kui enamikku tema reformidest.
Menendez kahtleb siiski Obama ähvardustes
Iraani vastu sõjalist jõudu kasutada, kui too peaks tuumarelva arendama.
Mul on lepingu suhtes mitmeid konkreetseid kahtlusi,
kuid peamisena neist ei nõua lepe Iraani tuumainfrastruktuuri kärpimist
ja paneb selle 10 aastaks vaid koitõrjeriiulile.
Selle lepinguga ei hävitata ühtki tsentrifuugi.
Nüüd tuleks autoriseerida vahendid,
millega Iisrael saaks Iraani ohuga ise tegeleda,
kui Iraan peaks oma püüdlusi kiirendama,
ja vastama Iraani arusaamale,
et meie endi ähvardus jõudu kasutada pole usutav.
Peaksime selgeks tegema, et tahame lepingut, õiget lepingut.
Vältimatut vaid edasi lükkav leping pole see, mida teha tahame.
Olen sisekaemusega tegelenud
ja mu põhimõttelisus võib mind taas ebapopulaarse otsuseni viia.
Aga kui Iraan peaks tuumarelva saama, poleks sellel minu nime.
Seepärast hääletan lepingu vastu ja vajadusel veto kasutamise vastu.
USA Senat ja Esindajatekoda peavad hääletama 17. septembrini
mitteheakskiitmise resolutsiooni üle,
millega enamik vabariiklasi tuumalepet blokeerida tahab.
ISIL avaldas video, kus õhutatakse türklasi mässama,
võitlema presdient Erdogani võimu vastu
ja aitama Istanbuli vallutada.
ISIL-i võitleja süüdistas türgi keeles, et president Erdogan on müünud riigi
ristirüütlitele ja ateistlikule Kurdistani Tööliste Parteile PKK-le
ja on lubanud ristisõdalastel ja USA-l Türgi baase kasutada,
et oma ametiposti säilitada.
Türgi rahvas,
peate viivitamatult mässama nende ateistide,
ristirüütlite ja teiste uskmatute vastu, kes on teid ristisõdalaste orjaks teinud
ja nendega võitlema.
Võtkem omaks Jumala tee.
Ja ühiselt, Abu Bakr al Baghdadi juhtimisel,
kaitsku teda Jumal, kes põlvneb meie prohvetist,
vallutagem Istanbul,
mida reeturist Erdogan iga päev ristisõdalastele anda tahab.
Enne käesolevat üleskutset
hakkas ISIL juunis välja andma türgikeelset ajalehte,
mille esilehel oli lugu pealkirjaga "Konstantinoopoli vallutamine",
kus õhutati Türgi suurimat linna Istanbuli uuesti vallutama.
Türgi otsustas juulis avada oma strateegilised baasid
USA juhitud koalitsioonile.
See on suur muutus pärast aastaid kestnud vastupanu
juhtrollile võitluses islamistidega, kes Türgi piiridel tunglevad.
Türgi tegi ka kolm õhurünnakut ISIL-i objektide vastu Süürias
ning vahistas tuhandeid
seoses sünkroniseeritud võitlusega terrorismi vastu,
nagu peaminister Davutoglu seda nimetab.
Enamiku Türgi õhurünnakute sihiks on aga seni olnud kurdi militandid.
Nädala alguses tegi USA esimese mehitatud õhurünnaku
ISIL-i objektide vastu Türgi Incirliki õhubaasist.
Ametnike sõnul rünnakud tihenevad, kui koalitsiooni väed paigas on.
Egiptuse president al-Sisi kiitis heaks uue terrorismivastase seaduse
seoses kahe-aastase ülestõusuga, mis tema valitsust kukutada tahab.
Uus seadus loob erikohtud, mis tegelevad põhjalike karistustega
erinevate terrorikuritegude eest viiest aastast kuni surmanuhtluseni.
Terrorismivastane seadus kaitseb selle kasutajaid,
näiteks sõjaväge ja politseid juriidiliste tagajärgede eest,
kui nad oma kohuseid täites kohast jõudu kasutavad.
Egiptus tegeleb üha vägivaldsema ülestõusuga Siinai poolsaarest põhjas
kus aktiivseim islamirühmitus on vandunud truudust ISIL-i juhile
Abu Bakr el-Baghdadile.
Ka Kairos ja teistes Egiptuse linnades on rünnakuid esinenud.
Sadu sõdureid ja politseinikke tapnud ülestõus intensiivistus pärast seda,
kui tollane armeeülem al-Sisi kõrvaldas võimult
endise islamistliku presidendi Mursi
seoses massimeeleavaldustega tema võimu vastu 2013. a.
Mursi oli püüdnud aastateks oma võimu kindlustada.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri